**הסכם**

**שנערך ונחתם ביום \_\_\_\_\_\_\_ לחודש \_\_\_\_\_ שנת 2017**

**בין:** **המכללה האקדמית בוינגייט בע"מ (חל"צ)**

ח.פ. 9-073809-51

מכון וינגייט

(שתיקרא להלן: "**המכללה**)

**מצד אחד;**

**לבין:** \_\_\_\_\_\_\_\_\_\_\_\_\_\_\_\_\_\_\_\_

ח.פ./ת.ז. \_\_\_\_\_\_\_\_\_\_\_\_\_\_\_\_

מ\_\_\_\_\_\_\_\_\_\_\_\_\_\_\_\_\_\_\_\_

(שיקרא להלן: "**הקבלן**")

**מצד שני;**

**הואיל** והמכללה מעוניינת להזמין ולהתקין יחידת מיזוג (3 צ'ילרים) על גבי מבנה בניין MPE בשטחה, כשהעבודות כוללות גם עבודות אינסטלציה/חשמל/ריתוך/איטום הכל בהתאם למפרט העבודות ולכתב כמויות, **נספח א**' (להלן: "שטחי העבודות" ו- "העבודות");

**והואיל** והקבלן הינו בעל ניסיון ומומחיות בתחום אספקת והתקנת יחידות מיזוג;

**והואיל**  והקבלן הגיש למכללה הצעת מחיר לביצוע העבודות המצ"ב כ**נספח "ב"** להסכם זה ומהווה חלק בלתי נפרד הימנו וזכה בהתאם להצעתו הנ"ל במכרז שערכה המכללה לצורך ביצוע העבודות;

**לפיכך הוסכם הותנה והוצהר בין הצדדים כדלקמן:**

1. ההתקשרות

הקבלן יבצע עבור המכללה את העבודות הכל בהתאם למפרט נספח א' וזאת בתנאים כמפורט בהסכם זה ובנספחיו.

ככל שקיימת סתירה בין האמור בנספח א' לאמור בהסכם זה, יגבר האמור בהסכם זה.

הגדרות

המפקח לצרכי הסכם זה – מהנדס יצחק ברבי ו/או מי מטעמו.

נציג המכללה לצרכי הסכם זה – מר יגאל ז'נו.

צוות הביקורת לצרכי הסכם זה – המפקח ונציג המכללה כהגדרתם לעיל.

1. הצהרות והתחייבויות הקבלן
   1. ברשותו כח האדם, הידע והאמצעים האחרים הדרושים כדי לבצע את העבודות בהתאם לדרישות המכללה.
   2. הוא יבצע כל פעולה לפי הסכם זה אך ורק בהתאם לתוכניות ולמפרטים שצורפו להסכם זה ו/או עפ"י שינויים בנ"ל שאושרו ע"י המכללה בכתב.
   3. מבלי לפגוע באמור בסעיף 2.2 לעיל מתחייב הקבלן לבצע השלמות לעבודות, לרבות פעולות שלא מפורטות בנספח א' (להלן: "ההשלמות"), במידה ותידרשנה ע"י המכללה וככל שתידרשנה על ידה, בעלות שלא תעלה על העלות המפורטת בהצעתו, נספח ב'.
   4. הקבלן מתחייב לבצע את העבודות לפי כל כללי הזהירות והבטיחות הנדרשים עפ"י כל דין ובהתאם להנחיות שבנספח א'. סוג מתקני האזהרה ואמצעי הזהירות ומיקומם ייקבע בהתאם לדרישת כל דין, הוראות כל רשות מוסמכת והוראות שיינתנו לקבלן בנדון מזמן לזמן על ידי המכללה. מבלי לגרוע מן האמור מתחייב הקבלן לקיים גידור, שילוט ומיסוך מתאים בהתאם להוראות כל דין. כן מתחייב הקבלן כי במדה ויבצע עבודות הגורמות ללהבה, גיצים, חום גבוה וכדומה, לקיים את דרישות מבטחיו לענין נוהל בצוע ב"עבודות עם חום" וכל דרישות מטעם רשות חוקית כלשהי ככל שחלות על ביצוע עבודות בחום, ומבלי לגרוע מן האמור להחזיק במקום ביצוע העבודות לפחות מטף כיבוי פעיל וכן לדאוג לנוכחות עובד מיומן לאיתור התלקחות. הקבלן מתחייב אף לקיים כל דרישה של סוקרים מטעם חברת הביטוח המבטחת את העבודות. כמו כן הקבלן מתחייב לדאוג לכך שהוא ועובדיו הוסמכו לבצוע עבודות בגובה באופן בטוח ובטיחותי.
   5. הקבלן מתחייב לבצע את העבודות תוך נקיטה בכל האמצעים הדרושים להגנה על ציוד המכללה הנמצא בשטחי העבודות, כמפורט בנספח א' ובהתאם להנחיות המכללה. כן מתחייב הקבלן לבצע את כל עבודות פינוי הפסולת, עפ"י תנאי המפרט ועפ"י כל דין.
   6. הקבלן מתחייב לבצע את העבודות בשלמות ובכלל זאת לדאוג, בעצמו, ועל חשבונו להמצאת כח-האדם שיידרש לצורך כך, להמצאת החומרים והובלתם, הכלים, המכונות, הציוד, המתקנים וכל דבר אחר, בין קבוע ובין ארעי, הנחוץ לביצוע העבודות במועדים, ברמה ובטיב האמורים בהסכם זה.
   7. הקבלן מתחייב שלא להעסיק עובדים שהעסקתם מחייבת היתר מיוחד, ללא שיש ברשותו היתר כזה. כן מתחייב הקבלן שלא להעסיק עובדים שאינם תושבי ואזרחי ישראל, למעט עובדים זרים שיש ברשותו היתר כדין להעסקתם.
   8. הקבלן מתחייב להמציא למכללה בתחילת תוקפו של הסכם זה אישור בדבר היותו עוסק מורשה, אישור מס הכנסה על ניהול תקין של ספרים ואישור עדכני לניכוי מס במקור.
   9. הקבלן מתחייב בזה לבצע את כל העבודות בהתאם להסכם זה ולמסמכים המצורפים אליו, באורח מקצועי וברמה נאותה, לשביעות רצונם המלאה של המכללה והמפקח. עבודות לגביהן קיימים חוקים, תקנות או הוראות מטעם רשויות מוסמכות, תבוצענה בהתאם לחוקים, תקנות והוראות אלה.
   10. הקבלן מתחייב להעסיק על חשבונו את כל אנשי המקצוע הנחוצים לצורך השלמת התחייבויותיו, זאת מבלי לגרוע מזכותה של המכללה לשכור לפי שיקול דעתה הבלעדי שירותי יועצים ומפקחים מטעמה.
   11. הקבלן יפעל לפי כל כללי הבטיחות על פי דין ושל מבטחיו לרבות ולא רק בקשר עם בצוע עבודות בגובה, כללי בצוע עבודות בחום כמפורט **בנספח ה'** הרצ"ב ולדאוג לקיום הדרכה, נהלים, הסמכה והשגחה לקיום האמור לעיל בכל תקופת העבודות.
2. ביקור ובדיקת שטחי העבודות
   1. הקבלן מצהיר בזה כי ביקר בשטחי העבודות במהלך סיור קבלנים שנערך במכללה ביום 18.1.18 ובחן אותם באופן יסודי, את דרכי הגישה אליהם, השטח הפנוי לעבודה ולאחסנת חומרים, מיקומם של צינורות מים ראשיים, קווי חשמל, טלפון, ביוב, תיעול וכיו"ב ומיקומם של מבנים, מתקנים והסדרים אחרים העלולים להשפיע על ביצוע העבודות.

ידוע לקבלן כי היות והעבודות מבוצעות בסמוך למכון וינגייט, יהיה עליו לפעול גם בהתאם לדרישות נציג מכון וינגייט, בכל הנוגע לדרכי הגישה והפינוי של הפסולת והחומרים וכן בנוגע לגידור שטחי העבודות.

* 1. הקבלן לא יהא רשאי ו/או זכאי לטעון כי לא ידע את פרטי הגורמים האמורים לעיל, או מי מהם, ו/או כי לא הביא בחשבון גורמים אלה, או מי מהם, בעת הגשת הצעתו לביצוע העבודות.

1. המכללה מתחייבת כדלקמן
   1. לשלם לקבלן תמורת ביצוע העבודות והתחייבויותיו בהתאם להסכם זה סך של \_\_\_\_\_\_\_\_\_\_\_ ₪ אשר חושב בהתאם למפרט העבודות המבוקשות ובהתאם למחירים שבהצעת הקבלן, נספח ב'. הסכום הנ"ל כולל מע"מ (להלן:"התמורה").
   2. תשלום התמורה מותנה בביצוע העבודות לשביעות רצונה המלאה של המכללה, לרבות המפקח מטעמה.
   3. התמורה תשולם בתום ביצוע העבודות ואישורן ע"י המפקח וכנגד חשבונית מס כדין ובתנאי שוטף+60 ממועד המצאתה בהתאם לנוהלי התשלום המקובלים במכללה.
   4. מובהר בזאת כי התמורה הנקובה לעיל הנה קבועה מראש ולא תהא צמודה לכל מדד או תוספת כלשהם.
2. לוח זמנים
   1. הוצאת הזמנה לרכישת יחידת המיזוג ע"י הקבלן לא יאוחר מ-48 שעות ממסירת ההודעה על הזכיה במכרז לקבלן.
   2. אספקת יחידת המיזוג לא יאוחר מ-90 יום ממועד מסירת ההודעה על הזכיה במכרז לקבלן.
   3. סיום עבודות התקנת יחידת המיזוג לשביעות רצון המפקח לא יאוחר מ-14 יום ממועד אספקת יחידת המיזוג.
3. בדיקת חלקי עבודה שנועדו להיות מכוסים
   1. עמד הקבלן להשלים חלק של העבודות שנועד להיות מכוסה או מוסתר, יודיע על כך למפקח ולמכללה מראש וזאת על מנת לאפשר להם לבדוק, לבחון ולמדוד חלק זה לפני כיסויו או הסתרתו.
   2. כיסה הקבלן חלק כלשהו של העבודות מבלי להודיע על כך למפקח ולמכללה כלל, או, מבלי ליתן להם הודעה מוקדמת של 3 ימים לפחות, או, בניגוד להוראותיהם, יהיו רשאים הם לדרוש מהקבלן לגלות ולחשוף - לצרכי מדידה ו/או ביקורת - אותו חלק של העבודות שכוסה כאמור והקבלן יהא חייב לגלות ולחשוף את החלק הנ"ל ולשוב ולכסותו לאחר אישורם, הכל על חשבונו הוא.
   3. הודיע הקבלן למפקח ולמכללה על השלמת חלק של העבודות שנועד להיות מכוסה או מוסתר 3 ימים מראש ולא קיבל (בתוך פרק הזמן הנ"ל) הוראה להמנע מכיסויו או הסתרתו, יהא הקבלן רשאי לכסות החלק האמור או להסתירו, אולם, יהא חייב - אם יידרש לכך ע"י המפקח ו/או המכללה - לחשוף חלק העבודות הנ"ל, או, לקרוע בו פתחים, או, לעשות בו חורים, הכל כפי שיורו לו, וזאת לשם בדיקת החלק האמור ובחינתו. בתום הבדיקה יחזיר הקבלן המצב לתיקנו לשביעות רצון המפקח ו/או המכללה.

השביעו תוצאות הבדיקות שיערכו המפקח ו/או המכללה את רצונם, תחולנה הוצאות ביצוע העבודות להחזרת המצב לקדמותו כאמור בס"ק זה על המכללה.

לא השביעו תוצאות הבדיקות את רצון המפקח ו/או המכללה תחולנה ההוצאות הנ"ל על הקבלן.

1. פרטיכל השלמות ותיקונים
   1. עם השלמת העבודה במלואה יפנה הקבלן לנציג המכללה, מר יגאל ז'נו ,בכתב, ויבקש ממנו לקבוע מועד לעריכת ביקורת של העבודה לקראת מסירתה למכללה. נציג המכללה יקבע מועד לעריכת הביקורת וידאג לזמן לאותו מועד את המפקח וצוות הביקורת.
   2. במהלך הביקורת ירשמו אנשי הביקורת פרטיכל (שייקרא להלן, בשם "הפרטיכל") אשר:
      1. יפרט את כל ההשלמות ו/או התיקונים שיידרשו לדעת אנשי הביקורת ו/או המכללה על מנת שהעבודה תושלם עפ"י תנאי הסכם זה והמסמכים שצורפו אליו; או-
      2. יאשר כי העבודה הושלמה במלואה לשביעות רצונם ולשביעות רצון המכללה.
   3. הפרטיכל ייחתם בידי אנשי הביקורת, נציג המכללה והקבלן.
2. קבלת העבודה:
   1. נקבע בפרטיכל כי העבודה הושלמה במלואה, לשביעות רצון אנשי הביקורת והמכללה, יהווה הפרטיכל משום אישור לקבלת העבודה ע"י המכללה.
   2. נקבע בפרטיכל כי בכדי שתושלם העבודה יש לבצע השלמות ו/או תיקונים ו/או לקבל אישורי רשויות כלשהן יקבע נציג המכללה מועד לביצוע ההשלמות ו/או התיקונים ו/או לקבלת האישורים ולאחר מועד זה תיערך ביקורת חוזרת וחוזר חלילה.
   3. למען הסר כל ספק מובהר בזאת כי הקבלן לא יהא רשאי לכלול את ביצוע עבודות ההשלמה ו/או התיקונים האמורים בסעיף זה במסגרת תיקוני תקופת האחריות.
   4. יחליט נציג המכללה במועד קבלת העבודה, שלא ניתן להשלים ו/או לתקן העבודה יהא רשאי - אך לא חייב - לקבל העבודה כמות שהיא, ואם יבחר לעשות כן, יקבע לפי הערכתו שלו את ההפרש בין שווי העבודה הפגומה לבין שווי העבודה המושלמת שהיה על הקבלן לבצע והמכללה תהיה זכאית להפחית הפרש זה מהתמורה שתגיע לקבלן.
3. פיצויים מוסכמים
   1. במידה ולא סיים הקבלן את העבודות במועד הנקוב, ישלם הוא למכללה פיצויים מוסכמים בסך של 1000 ש"ח לכל יום של איחור שבין מועד הסיום המוסכם לבין מועד הסיום שבפועל, החל מהיום הרביעי שלאחר מועד הסיום המוסכם.

איחור הנובע כתוצאה מכוח עליון לא ייחשב כאיחור לעניין סעיף זה.

* 1. מבלי לגרוע מן האמור לעיל, לא סיים הקבלן את העבודה מכל סיבה שהיא שאינה באשמת המכללה, ישלם הקבלן למכללה פיצוי מוסכם בגובה 60% מערך העבודות, בסך של \_\_\_\_\_\_\_\_ ₪. הצדדים מצהירים כי סכום זה נקבע לאחר הערכה של הנזקים שיגרמו למכללה עקב אי סיום העבודות ע"י הקבלן והקבלן יהיה מנוע מלטעון כי סכום הפיצוי נקבע ללא כל יחס סביר לנזק שניתן היה לראותו מראש בעת כריתת הסכם זה, כתוצאה מסתברת מאי סיום העבודות.
  2. אין באמור לעיל כדי למנוע מן המכללה לתבוע מן הקבלן, במקום הפיצוי המוסכם, את הנזקים שנגרמו לה בפועל עקב האיחור.
  3. לא יהא בגביית הפיצויים האמורים בסעיף זה כדי לשחרר את הקבלן מהתחייבותו להשלים את העבודות, כאמור בסעיף 5.3 לעיל, ומכל התחייבות אחרת המוטלת עליו על פי הסכם זה.

1. אחריות ושירות
   1. הקבלן יהא אחראי לכל פגם או ליקוי שיתגלו בעבודה וזאת למשך תקופה של 36 חודשים מיום קבלת העבודות, למעט עבודות צבע ואיטום – לגביהן תקופת האחריות תהא 10 שנים.
   2. במשך תקופת האחריות יבצע הקבלן, על חשבונו, כל תיקון שיידרש. כל קריאה תטופל באופן מיידי והתיקון יושלם תוך 12 שעות מקבלת הקריאה. תיקונים דחופים יבוצעו ללא דיחוי.
   3. כן מתחייב הקבלן לבצע במהלך תקופת האחריות תחזוקה שוטפת הכוללת טיפולי תחזוקה רבעוניים.
2. יחסי הצדדים
   1. העסקת קבלני משנה ע"י הקבלן במסגרת העבודות עפ"י חוזה זה כפופה לאישור המכללה מראש ובכתב. למען הסר ספק, מסירת כל חלק של העבודה ע"י הקבלן לקבלן משנה, לא תפטור ולא תשחרר את הקבלן מאחריותו לביצועה וטיבה ו/או מחובה כלשהי מחובותיו שעפ"י הסכם זה והקבלן ישאר אחראי, ישירות, לביצוע העבודה וטיבה ולכל הפעולות, השגיאות, ההשמטות, המגרעות והנזקים של קבלן המשנה (עד כמה שיהיו כאלה) כאילו היו הם פרי מעשים ו/או מחדלים של הקבלן עצמו.
   2. מוסכם כי היחסים בין הקבלן לבין המכללה הם כיחסי מזמין-קבלן וכל האמור בהסכם זה לא יתפרש כבא ליצור יחסי עובד-מעביד ו/או יחסי שולח-שלוח כלשהם בין הצדדים הנ"ל לרבות מי שפועל בשמם ו/או במסגרתם.
   3. למען הסר ספק מוסכם ומוצהר בזה כי המכללה לא תהיה מעבידם של עובדי ו/או מועסקי הקבלן ו/או קבלני המשנה והם יהיו עובדיהם של הקבלן ו/או קבלן המשנה בלבד, לפי העניין.
3. אחריות
   1. הקבלן ישא באחריות המלאה והבלעדית לביצוע מיכלול העבודות נשוא הסכם זה ויהיה אחראי לכל נזק שהוא, בין לנזק גוף ובין לנזק רכוש, ולכל נזק אחר שייגרם למכללה ו/או למי מטעמה ו/או לצד שלישי ו/או לעובדיו של הקבלן ו/או למועסקיו ו/או לקבלני משנה מטעמו כתוצאה ממעשה או מחדל של הקבלן הנובע, בין במישרין ובין בעקיפין, מביצוע העבודות נשוא הסכם זה ו/או בהקשר אליהן, בין במהלך ביצוע העבודות ובין לאחר מכן, בין אם נגרם ע"י הקבלן ובין אם נגרם ע"י עובדיו ו/או שלוחיו ו/או כל הנתון למרותו.
   2. הקבלן מתחייב לשלם כל דמי נזק או פיצוי המגיעים על פי כל דין לעובדיו ו/או לכל אדם אחר הנמצא בשרותו ו/או הפועל עבורו כתוצאה מתאונה או נזק כלשהם תוך כדי ביצוע העבודות, או בדרך למקום ביצוע העבודות או ממקום ביצוע העבודות, ככל שהנזק הנו באחריותו של הקבלן על פי הסכם זה ו/או על פי כל דין.
   3. הקבלן ישפה את המכללה ו/או עובדיה ו/או הפועלים מטעמה עקב דרישה ו/או תביעה שתוגש נגד מי מהם בקשר לכל עניין שהקבלן אחראי לו כאמור בסעיף זה לעיל. המכללה תודיע לקבלן על קיום דרישה ו/או תביעה כאמור לעיל במידה ומידע על כך הובא לידיעתה על מנת לאפשר לקבלן להתגונן עד למתן פס"ד חלוט.
   4. הקבלן יודיע למכללה על כל תביעה או דרישה בקשר עם נזק שנגרם במהלך ביצוע העבודות או הקשור בהן, וזאת מייד עם קבלתה לידיו או מייד עם קבלת מידע על אפשרות הגשתה או הודעה בגינה.
   5. הקבלן מתחייב כי האחריות המלאה לכל חלק, פריט או מתקן לרבות כל העבודות המבוצעות על ידי הקבלן וכל סוג של רכוש אחר, לרבות כלי עבודה וציוד אשר הובאו על ידו לאתר ביצוע העבודות, היא עליו בלבד, וזאת כל עוד מתקיימת אחריותו על פי דין, ועליו לדאוג לשמירתם ולביטוחם בהתאם.
   6. מבלי לגרוע מכלליות האמור לעיל מתחייב הקבלן לקיים באתר סדרי בטיחות נאותים ולשמור ולקיים את הוראת פקודת הבטיחות בעבודה (נוסח חדש) תש"ל – 1970 על תקנותיה. בנוסף מתחייב הקבלן למלא אחר כל דרישות והוראות החוק לביטוח לאומי וכל הצווים והתקנות שהותקנו לפי החוק הנ"ל ובעיקר, אך מבלי לפגוע בכלליות האמור לעיל, באופן שכל עובדיו, שלוחיו ו/או הבאים מטעמו, שיעסקו בביצוע העבודות נשוא הסכם זה, יהיו זכאים לכל הזכויות על פי החוק הנ"ל. כן מתחייב הקבלן למלא כל דרישה ותנאי סף של מבטחו לעניין קיום תוקף לביטוחים שערך לעניין העבודות ולרבות שמירת נוהלי עבודות בחום, מניעת התלקחות וכיוב'.
   7. למען הסר ספק מובהר בזאת כי על המכללה לא תחול אחריות כלשהי בין כשומר ובין כבעלי מקרקעין לגבי נזק, אם ייגרם, לקבלן ו/או למי מעובדיו ו/או למי מטעמו בעת שהותם בחצרי המכללה ו/או לרכושו של הקבלן, לרבות ציוד שיאוחסן בחצרי המכללה, ככל שיאוחסן, ובאלו יישא הקבלן בלבד.
4. ביטוח
   1. מבלי לגרוע מאחריות הקבלן עפ"י סעיף 12 לעיל ו/או עפ"י כל דין מתחייב הקבלן לקיים על חשבונו פוליסות ביטוח בהתאם למפורט **בנספחים ג**1 ו-ג2 החל ממועד העמדת שטחי העבודות, כולם או מקצתם לרשותו ו/או מיום תחילת ביצוע העבודות, לפי המוקדם, ובמשך כל תקופת תקפו של הסכם זה ועד לסיום העבודות. הקבלן ימציא למכללה במעמד חתימת הסכם זה אישור על עריכת הביטוחים הנ"ל בהתאם לנוסח **שבנספחים ג**1 ו-ג2 מטעם מבטחו.
   2. עם השלמת העבודות יערוך הקבלן בטוח אחריות לאחריותו המקצועית ובגין מוצר ועבודות לקויים (להלן "בטוחי אחריות לעבודות") אשר בוצעו וסופקו בקשר לעבודות כמפורט **בנספח ד**'. הקבלן ישמור על תוקף בטוחי האחריות לעבודות לתקופה של לפחות 3 שנים ממועד השלמת העבודות.
   3. ככל שלקבלן יותר ע"י המכללה להעסיק קבלני משנה במסגרת העבודות שאינם מכוסים במסגרת ביטוחיו, הוא מתחייב להמציא אישורי ביטוח בנוסח נספחים ג' ו-ד' המצורפים גם לגבי קבלני משנה אלה בקשר לעבודות המבוצעות ע"י קבלני משנה אלה אשר יהיו חתומים ע"י מבטחיהם.
   4. הואיל והכיסוי הביטוחי הנדרש מן הקבלן בנספח ג2 כולל גם ביטוח לציוד הנדסי נייד/ממונע בו יעשה שימוש במהלך העבודות, ככל שציוד כזה אינו בבעלות הקבלן ואינו מכוסה בביטוחיו, הוא מתחייב להמציא אישור לקיום ביטוחים כאמור מאת הבעלים של הציוד הנ"ל בו יעשה שימוש במהלך העבודות.
   5. מוסכם בזה במפורש כי אין בעריכת הביטוחים האמורים ו/או בהמצאת אישור על קיום ביטוחים ו/או בבדיקתם ו/או בשינויים ו/או הימנעות מבדיקתם בכדי להוות אישור בדבר התאמתם למוסכם ו/או בכדי להוות הטלת אחריות כלשהי על המכללה ו/או בכדי להוות צמצום אחריותו של הקבלן על פי הסכם זה או על פי כל דין.
   6. הקבלן פוטר את המכללה וכל הבאים מטעמה, מאחריות לכל נזק אשר נגרם להם ו/או לעובדיהם ו/או למי מטעמם ואשר מכוסה על פי הביטוחים לעיל או שאינו מכוסה מסיבה כלשהי ו/או שהיה מכוסה לו ערך את הביטוחים כנדרש או אלמלא סעיף השתתפות עצמית או הפרת תנאי הביטוח על ידי הקבלן (לרבות ביטוח חסר).
   7. הקבלן מתחייב לשפות את המכללה ו/או הבאים מטעמה בגין כל סכום שיושת על מי מהם עקב הפרת תנאי הפוליסה על ידי הקבלן ו/או הפועלים מטעמו.
5. איסור הסבה והמחאת זכויות

הקבלן לא יהא רשאי להסב ו/או להעביר ו/או להמחות את זכויותיו ו/או התחייבויותיו עפ"י הסכם זה כולן או מקצתן לאחר או לאחרים אלא אם כן יקבל הסכמה לכך בכתב ומראש, מהמכללה.

המכללה תהא רשאית לסרב ליתן הסכמה כאמור מבלי שיהא עליה לנמק את סירובה, או, להתנות הסכמתה בתנאים שתמצא לנכון.

1. קיזוז

המכללה תהא רשאית לקזז כל דמי נזק ו/או סכומים אחרים המגיעים לה מן הקבלן מן הסכומים אשר היא מחוייבת לשלם לקבלן עפ"י הסכם זה ו/או עפ"י כל הסכם אחר עימו ו/או מכל טעם אחר.

1. הפרה יסודית ופיצוי
   1. סעיפים 1, 2, 4, 5, 6, 7.1, 8, 10, 11, 12, 13, 14 ייחשבו כסעיפים עיקריים שהפרתם הינה הפרה יסודית.
   2. כל צד שיפר התחייבות מהתחייבויותיו לפי הסכם זה יהיה חייב לפצות את הצד האחר על כל נזק שייגרם לו וזאת מבלי לפגוע בזכות כל צד לכל סעד חוקי אחר, לרבות ביטול ההסכם.
2. ביצוע תיקונים והשלמות ע"י המכללה ע"ח הקבלן:

לא יבצע הקבלן ההשלמות והתיקונים בהם יהא הוא חייב עפ"י סעיף 7 לעיל או על פי סעיף 10 לעיל במועד שקבעה לכך המכללה, תהא המכללה רשאית - אך לא חייבת - לבצע השלמות ו/או תיקונים אלה (או כל חלק מהם), על חשבון הקבלן, בעצמה ו/או באמצעות קבלן אחר ו/או בכל דרך אחרת שתמצא לנכון ולגבות הסכום שתוציא לצורך כך, בתוספת ריבית בשיעור של 1.5% לחודש, מחושבת מיום ההוצאה ועד לפירעון בפועל מכל כספים שיגיעו ממנה לקבלן.

1. כללי
   1. מוסכם בין הצדדים כי הקשר בין הצדדים מבוסס אך ורק על האמור בהסכם זה וכי כל התחייבות, הבנה, מצג הבטחה ו/או ויתור שנעשו ו/או אשר ייעשו על ידי הצדדים בין במפורש בין בכתב ובין בעל פה, לא יחייבו את הצדדים אלא אם כן ייעשו לאחר חתימת הסכם זה בכתב וייחתמו על ידי הצדדים.
   2. שום התנהגות מצד מי מהצדדים לא תחשב כויתור על איזה מזכויותיו על פי הסכם זה ו/או על פי כל דין, או כויתור או כהסכמה מצידו לאיזה הפרה או אי קיום של תנאי מתנאי ההסכם, או כנותנת דחיה או ארכה לביצוע כל פעולה שיש לעשותה על פי ההסכם או כשינוי, ביטול או תוספת של תנאי שהוא, אלא אם כן נעשו במפורש ובכתב.
2. הודעות

כל הודעה תיחשב כאילו נתקבלה אצל הנמען ביום מסירתה אם נמסרה ביד ותוך שלושה ימים מיום שיגורה בסניף הדואר, אם נשלחה בדואר רשום.

**ולראיה באו הצדדים על החתום:**

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

המכללה הקבלן

**נספח ג1**

לכבוד

המכללה האקדמית בוינגייט בע"מ (חל"צ) ו/או עובדים ו/או מפקחים ו/או יועצים מטעמה (להלן:"המכללה")

במכון וינגייט

הנדון: אישור קיום ביטוחים לחוזה מיום \_\_\_\_ עם \_\_\_\_\_\_\_\_\_\_\_\_\_ (להלן "הקבלן")(להלן "חוזה")

החתומה מטה חב' לבטוח בע"מ (להלן: "המבטחת") מאשרת בזאת כי ערכה פוליסה לבטוח עבודות קבלניות/ הקמה כמפורט להלן על בסיס תנאי ביט 2013 לבטוח העבודות והחבויות ע"ש הקבלן ו/או קבלנים ו/או קבלני משנה מכל סוג ודרגה ו/או המכללה בקשר עם החוזה לבצוע עבודות לאספקת והתקנת יחידת מיזוג (צ'ילר) על גג מבנה במכללה (להלן "העבודות") וזאת לתקופה החלה מיום...................... ועד ליום..........................ועד לסיומה, ובהמשך לתקופת בדק מורחבת של 24 חודשים ממועד השלמת העבודות ופוליסה לבטוח אחריות מקצועית בקשר לעבודות ולהסכם :

**א. בטוח העבודות רכוש וציוד על בסיס** פוליסה לבטוח עבודות הקמה-קבלניות לבטוח העבודות במלוא ערכן במועד מסירתן למכללה ובנוסף לבטוח רכוש וציוד מכל סוג ותאור של הקבלן ו/או כל מי מטעמו ו/או באחריותו שאינם חלק בלתי נפרד מן העבודות המובא לאתר העבודות ו/או לסביבותיו, בערכו המלא לרכישה מחדש.

רכוש ועבודות כאמור בוטחו מפני כל סכון תאונתי בלתי צפוי לרבות עקב שוד, פריצה, נזק בזדון, מהומות ו/או פרעות, סיכוני העברה ברכב ו/או בעת פריקתו ו/או טעינתו ו/או בהנפה, מפני נזקי טבע ו/או רעידת אדמה. הבטוח יכלול נזקים ישירים לעבודה לקויה ו/או חומרים ו/או תכנון לקוי בסך שלא יפחת מ400,000 ש"ח למיקרה, נזק עקיף עקב עבודה לקויה ו/או חומרים לקויים ו/או תכנון לקוי בסך של סכום הבטוח לעבודות, הוצאות להחשת תקון נזק בגבול של 200,000 ₪ למקרה , נזק לרכוש סמוך ו/או שעליו עובדים שלא יפחת מסך 500 אלף ₪ למיקרה. נזק לעבודות שנגרם מפגיעה של ציוד הנפה, הרמה ו/או ציוד מכני הנדסי יכוסה בגבול של 500,000 ₪ למקרה.

המבטח ויתר על זכות השבוב כלפי המכללה וקבלני מישנה אחרים הפועלים באתר העבודות כאמור בחוזה עם המכללה, למעט כלפי אדם שגרם לנזק בזדון.

בביטוח נכללה תקופות בדק לעבודות שלא תפחת מהנקוב לעיל לכל חלקי העבודות. המכללה צוינה כמוטב ראשון ובלעדי לכל נזק שנגרם לעבודות ו/או לרכוש סמוך או לרכוש עליו עובדים ואשר ארע במהלך ו/או עקב העבודות ו/או בתקופת הבדק כאמור לעיל.

ב **בטוח אחריות כלפי צד ג':** לבטוח אחריותו החוקית של הקבלן על פי כל דין עבור כל נזק לרכוש ו/או גוף ו/או נזק נפשי ו/או שכלי כתוצאה מכך לצד ג' כלשהו, אדם ו/או גוף משפטי, לרבות כלפי ו/או בגין קבלני משנה ו/או עובדיהם, המכללה ו/או עובדיה וכלפי כל מי שלא נוצרו לקבלן עמו יחסי עובד ומעביד, כל זאת עקב ו/או כתוצאה ו/או בקשר עם העבודות שהקבלן ו/או מטעמו מבצעים עבור המכללה ו/או מטעמה. הכיסוי כולל נזק למתקנים תת קרקעיים ו/או נזק תוצאתי עקב כך בגבול אחריות כולל של עד 200 אלף דולר למיקרה, נזק ליסודות, מבנים, נזקי רעד ויברציה, החלשת משען ו/או תמיכות בגבול של 400,000 ₪..

המכללה בוטחה ב"אחריות צולבת" כאילו הבטוח נערך לטובתה בנפרד.

הבטוח לא יוגבל משמוש בנשק ברישיון, תביעות שבוב של המוסד לבטוח לאומי, פעולה על רכוש קיים, נזק גוף עקב שימוש ברכב מנועי בגין חבות שלא ניתן לבטחה בבטוח חובה ו/או בגין רכב מנועי הפטור מביטוח חובה.

כל מי שלא נכלל ברשימת מקבלי השכר של הקבלן וקבלני המשנה יחשב לצד ג'. למען הסר ספק, רכוש המכללה שאינו חלק בלתי נפרד מהעבודות יחשב לרכוש צד ג'.

**גבול האחריות כלפי צד ג' לא יפחת מסך 15,000,000 ש"ח לתובע ולמקרה ולתקופת הבטוח.**

**ג**. **בטוח חבות המעביד:** לבטוח אחריותו על פי כל דין של הקבלן עבור נזק גופני ו/או שכלי ו/או נפשי שנגרם לכל עובד ומועסק בעבודות וכלפי מי שנוצרו לקבלן עמו יחסי עובד ומעביד כל זאת בעת ו/או עקב בצוע העבודות עבור המכללה ו/או מטעמו.

הכיסוי לא יוגבל מעבודות בגובה ו/או בעומק משמוש ברכב ככל שהנזק לא יוכר כתאונת דרכים, פרעות, שמוש בנשק ברשיון.

המכללה בוטחה למיקרה ותיטען כלפיה קיום חבות כמעסיק כלפי עובדי ו/או מועסקי הקבלן. **גבול האחריות לא יפחת מסך 5.0 מליון $ לתובע, למיקרה ולתקופה.**

**ד.** **בטוח אחריות מקצועית:** בטוח חבותו של הקבלן ו/או מטעמו עבור הפרת חובה מקצועית, השמטה, ליקוי, טעות , לרבות אי יושר עובדים ו/או הפרת סמכות, עבור תכנון, הדרכה, יעוץ ופקוח בגין העבודות.

גבול האחריות לא יפחת מסך של 1,000,000 $ למיקרה. הביטוח הורחב לשפות את המכללה ככל שתיתבע בטענה כי לה אחריות בגין מעשי ו/או מחדלי הקבלן ו/או מטעמו בכפוף לתנאי אחריות צולבת.

ה. **תנאים כלליים:** בפוליסות הנ"ל מצוין כדלקמן:

* 1. ותור תחלוף: המבטחת ויתרה על זכות התחלוף/שיבוב כלפי המכללה, מנהליה ו/או שלוחיה השונים. ויתור כאמור לא יחול לטובת אדם שגרם לנזק בזדון.
  2. הודעות : המבטחת מתחייבת להודיע למכללה בדואר רשום על בטול הפוליסות הנ"ל ו/או הרעת תנאיהם ו/או הפחתת הכיסוי הבטוחי בהם לפחות 60 יום לפני מועד בטול או הרעה בפועל כאמור לעיל .
  3. קדימות הבטוחים: הכסוי בפוליסות הנ"ל הנו ראשוני וקודם לכל בטוח אחר שנעשה ע"י המכללה ו/או לטובתה והמבטחת ויתרה על זכותה לשתוף בבטוחי המכללה על פי הפוליסות הנ"ל ו/או דין כלשהו.
  4. תשלום פרמיות: הקבלן בלבד ישא בתשלומי הפרמיות עבור בטוחיו כאמור לעיל ובגין כל חיוב אחר הנובע מהן לרבות דמי ההשתתפות העצמית וכל חיוב אחר עקב הגשת תביעות על פיהן.
  5. זכויות המכללה עפ"י הפוליסות לא יפגעו במידה והקבלן הפר ו/או לא קיים בתום לב תנאי מתנאיהן וכל טענה שתהייה למבטחת בענין האמור תופנה לקבלן בלבד.
  6. חריג רשלנות רבתי מבוטל בזאת.
  7. זכות הקזוז לא תגרע מזכויות המכללה לשיפוי בכל מקרה וענין
  8. מובהר כי דרישות הביטוח כמפורט לעיל נועדו להוסיף לתנאי הפוליסות המקוריות ולא להפחית מהן, לפיכך בכל מקרה של סתירה או אי התאמה בין הפוליסות המקוריות של הקבלן ובין המפורט באישור זה יגבר התנאי המיטיב עם המכללה בכל עניין ומקרה.

חתימת ואשור המבטחת תאריך:\_\_\_\_\_\_\_\_\_\_\_\_

הפוליסות של הקבלן: מספר/י פוליסה

1. בטוח עבודות קבלניות/רכוש ............................... בתוקף עד...........................

2. בטוח חבות כלפי צד ג' מס' .............................. בתוקף עד...........................

3. בטוח חבות המעביד מס' ............................. בתוקף עד...........................

4. בטוח אחריות מקצועית .......................... בתוקף עד...........................

חתימת המבטחת: ...................................

**נספח ג-2**

**אישור קיום בטוחים לציוד מכני הנדסי/ הרמה/הנפה**

**לכבוד**

**המכללה האקדמית בוינגייט בע"מ (חל"צ) ו/או עובדים ו/או מפקחים ו/או יועצים מטעמה במכון וינגייט (להלן "מזמין")**

**הנדון: אישור קיום בטוחים בקשר להסכם לאספקת, התקנת צ'ילרים וציוד נלווה עבור המזמין (להלן "הסכם")**

החתומה מטה חב' לבטוח בע"מ (להלן: **"מבטחת"**) מאשרת בזאת כי ערכה בטוחים כמפורט להלן לבטוח ציוד מכני הנדסי בקשר להסכם לרבות מנוף ממונע ו/או כל כלי הרמה מכל סוג ותאור, לרבות פיגומים ניידים, במות הרמה, לרבות המותקנים על גבי כלי רכב וכל אביזר עזר שלהם (להלן: **"ציוד"**), אשר הופעל על ידי ו/או עבור ........................................ (להלן: **"הקבלן"**) ו/או מטעמו בקשר לעבודות וההסכם

**א**. **פוליסה לציוד מכני הנדסי** לבטוח מסיכונים תאונתיים לציוד מכני הנדסי מכל סוג (להלן: **"צ.מ.ה"**) על בסיס תנאי ביט 2013, בקשר לעבודות. בטוח כאמור יכסה את הציוד בערך רכישתו מחדש מפני סכונים תאונתיים כלשהם לרבות עקב התהפכות, התנגשות, התלקחות, אש, התפוצצות, פריצה וגניבת הציוד או חלקיו, זדון, נזקי טבע, סופה, סערה, שטפון, רעידת אדמה. התנגשות תכלול פגיעה מפריט צ.מ.ה ו/או ממטענם ו/או מפעולתם. הבטוחים הנ"ל יחולו על הציוד במצב עבודה, נסיעה, חנייה, הובלה, פריקה ו/או טעינה ולכל מטרה באתרי העבודות של המזמין ו/או מטעמו.

**ב. ביטוח אחריות כלפי צד ג'** בגין נזקי רכוש  **בגבול של 2 מיליון ₪ למקרה,** **ולתקופת הביטוח** בגין הציוד לרבות בעת השמוש בו. הבטוח הורחב לשפות את המזמין ככל שייתבע בטענה כי לו אחריות למעשה או מחדל שלה קבלן ו/או מטעמו בכפוף לתנאי אחריות צולבת.

**ג. ביטוח אחריות כלפי צד ג'** עבור נזקי גוף שייגרם משמוש בציוד ככל שנזק כאמור אינו מכוסה תחת בטוח חובה תקף ו/או בגין כלי רכב מנועי ה הפטור מבטוח חובה לכלי רכב ממונע וזאת בגבול של חמשה מליון ₪ למקרה ולתקופה.

**ד. תנאים כלליים:** בפוליסות הנ"ל צוין במפורש כדלקמן:

1. ותור תחלוף: המבטח ויתר על זכות התחלוף /שיבוב כלפי המזמין ויחידיו, וכלפי כל מי שהמזמין התחייב בכתב לשפותו טרם קרות מקרה הביטוח. ותור כאמור לא יחול לטובת אדם שגרם לנזק בזדון.
2. הודעות: המבטח מתחייב להודיע למזמין בדואר רשום על בטול הפוליסות מכל סיבה שהיא ו/או צמצומן לפחות 45 יום לפני מועד הבטול או שינוי כאמור לעיל.
3. קיום תנאים: אי קיום תנאי מתנאיהן ע"י הקבלן בתום לב ו/או איחור בהודעה על נזק או תביעה כלשהם ע"י הקבלן או מטעמו לא יפגע בזכויות המזמין ו/או יחידיו לשיפוי על פי הפוליסות הנ"ל.
4. קדימות הבטוחים: הכסוי בפוליסות הנ"ל הנו ראשוני וקודם לכל בטוח שנעשה ע"י המזמין ו/או

יחידיו והמבטח מוותר בזאת על זכותו לטעון לשיתוף בבטוחי המזמין ו/או יחידיו.

1. האחריות לביצוע תשלומי פרמיות הביטוח וההשתתפויות העצמיות במקרה של תביעה או נזק חלה על הקבלן בלבד. אי תשלום דמי השתתפות העצמית לא תפגע בזכויות יחידי המזמין.

**כל האמור לעיל בכפוף לתנאי וסייגי הפוליסות המקוריות ככל שלא שונו במפורש באישור זה. ומבלי לגרוע מתנאיהן.**

חתימת ואשור המבטח תאריך .

מספרי הפוליסות צמ"ה:

1. תאור הפריט ............................... מס' .................................

2. תאור הפריט.............................. מס' .................................

3. תאור הפריט ............................... מס' ...............

**נספח ד'**

**אישור עריכת ביטוחי אחריות מוצר ומקצועית של קבלן הקמה ושרות**

לכבוד

**המכללה האקדמית בוינגייט בע"מ (חל"צ)**

**במכון וינגייט**

(להלן "המזמין")

**הנדון: אישור קיום בטוחים בקשר להסכם לאספקת, התקנת צ'ילר וציוד נלווה**

**עבור המזמין (להלן "הסכם")**

החתומה מטה חב' לבטוח בע"מ (להלן "מבטחת") מאשרת בזאת כי ערכה בטוחים כמפורט להלן לבטוח החבויות על שם ח.פ................(להלן "הקבלן") בקשר לציוד ורכוש שהוקם, סופק, הותקן, הופעל, טופל בקשר להסכם (להלן "עבודות")

1) ביטוח משולב לחבות המוצר ואחריות מקצועית:

גבולות האחריות לא יפחתו מסך של .5,000,000 ₪ למקרה ובסה"כ לתקופת הביטוח בגין כל העבודות והמוצרים שסופקו, ו/או הותקנו ו/או נמכרו ו/או יוצרו ו/או שווקו ו/או טופלו בכל דרך אחרת, על ידי הקבלן ו/או מטעמו בקשר עם העבודות. התאריך הרטרואקטיבי בפוליסה לא יפחת ממועד תחילת הפעילות בקשר עם אספקת המוצרים ו/או מתן השירותים.

הפוליסה כוללת סעיף תקופת גילוי של 12 חודשים לפחות לאחר תום תוקף הביטוח בתנאי כי לא נערך על ידי הקבלן ביטוח חלופי המעניק כיסוי מקביל כמתחייב מסעיף ביטוח זה, אשר ייכנס לתוקפו במקרה של ביטול פוליסה זו או שינוי לרעה בתנאיה או אי חידושה. הפוליסה מורחבת לכלול את אחריות המזמין, עובדיו ומנהליו בקשר למעשי או מחדלי הקבלן ומטעמו.

(2) ביטוחי הקבלן יהיו כפופים להוראות הבאות:

א. הפוליסות הנ"ל הינן קודמות לכל ביטוח אשר נערך על ידי המזמין והמבטח מוותר על טענה ו/או דרישה בדבר שיתוף ביטוחי המזמין ו/או טענת קיום ביטוח כפל עם ביטוחיו. כל סעיף בפוליסות (אם יהיה כזה), המפקיע או מקטין או מגביל בדרך כלשהי את אחריות המבטח, כאשר קיים ביטוח אחר, לא יופעל כלפי המזמין.

ב. אנו מוותרים על הזכות לתחלוף כנגד המזמין, עובדיו ומנהליו וכלפי כל רשות ה שהמזמין התחייב בכתב לשפות, טרם קרות מקרה הביטוח. ויתור כאמור לא יחול לטובת אדם שגרם לנזק בזדון.

ג. הפוליסות הנ"ל לא ישונו לרעה, לא יבוטלו ו/א לא יחול בהן שינוי לרעה, אלא אם כן תימסר לכם הודעה בדואר רשום על כוונתנו לעשות כן לפחות 30 יום מראש.

ד. אי קיום תנאי הפוליסות והוראות המבטח על ידי הקבלן ו/או הבאים מטעמו בתום לב לא יגרעו מזכותו של המזמין לקבלת שיפוי עפ"י הפוליסות הנ"ל.

ה. תגמולי ביטוח בגין נזק לרכוש המזמין ישולמו ישירות למזמין, אלא אם הומצא לידנו אישור בכתב של המזמין המאשר תשלום תגמולי הביטוח לאחר.

ו. ידוע לנו שהאחריות לתשלום פרמיות הביטוח והשתתפות העצמית בנזקים ומילוי כל תנאי ודרישה של המבטחים חלה על הקבלן בלבד.

ז. תנאי הפוליסות לא יפחתו מתנאי פוליסות במהדורת "ביט" התקפה במועד עריכת הביטוח ו/או חידושו ו/או כל נוסח אחר המקביל לו.

ח. חריג רשלנות רבתי מבוטל בזאת.

ט. זכות הקיזוז בפוליסה לא תגרע מזכויות המזמין מכל מקרה וענין

|  |
| --- |
| **אישור זה כפוף לתנאי הפוליסות המקוריות וסייגיהן עד כמה שלא שונו במפורש על ידי האמור לעיל ומבלי לגרוע מהכיסוי הביטוחי הכלול בהן ובהרחבותיהן** |
| **(חותמת המבטח) (חתימת המבטח) (שם החתם)** |
| **תפקיד החותם: תאריך:** |

## מספרי הפוליסה:

1. פוליסה לביטוח חבות מוצר ומקצועית מס'............................בתוקף עד..........................

**נספח ה'**

**נוהל אמצעים למניעת אש ("עבודות בחום")**

* לא תבוצענה "עבודות בחום" בתחום אתר העבודות ברדיוס של 10 מטר מחומר דליק כלשהו שלא בהתאם לנוהל המפורט להלן:
* חומרים דליקים, שיחים יבשים, דברי פסולת, קופסאות קרטון, ארגזים ופסולת עץ ונייר יסולקו מאתר עבודות בחום לפני תחילת העבודות מדי יום או יאוחסנו במרחק בטוח מהן
* המונח "עבודות בחום" פירושו: ביצוע עבודות כלשהן תוך כדי שימוש בריתוך ו/או חיתוך בחום ו/או תוך שימוש באש גלויה ו/או כל פעולה אחרת אשר פולטת להבה, חום ו/או גיצים.
* כל קבלן או קבלן משנה אשר ביצוע עבודותיו כרוך ב"עבודות בחום "ימנה מפקח להלן ("המפקח (" אשר חובתו לוודא כי לא תבוצענה עבודות בחום שלא בהתאם לאמור בנוהל זה.
* בטרם תחילת ביצוע עבודות כלשהן בחום יסייר המפקח בשטח המיועד לביצוע העבודות בחום ויוודא הרחקת חומרים דליקים מכל סוג ברדיוס של 10 מטר לפחות ממקום ביצוע העבודות בחום, כאשר חפצים דליקים קבועים, אשר אינם ניתנים להזזה, יכוסו במעטה בלתי דליק.
* המפקח ימנה אדם אשר ישמש כצופה אש ) להלן "צופה האש") אשר יצויד באמצעי כיבוי אש מתאימים לכיבוי סוג החומרים הדליקים הנמצאים בסביבת מקום ביצוע העבודות בחום.
* תפקידו הבלעדי של צופה האש יהיה להשקיף על ביצוע העבודות בחום ולכבות מיידית כל התלקחות העלולה לנבוע מביצוע העבודות בחום.
* צופה האש יהיה נוכח במקום ביצוע העבודות בחום החל מתחילת ביצוען ועד לתום לפחות 30 דקות לאחר סיומן, על מנת לוודא כי לא נותרו כל מקורות התלקחות.
* מבלי לגרוע מאחריותי על פי ההסכם ו/או על פי דין הריני מצהיר בזאת כי הובא לידיעתי כי במסגרת העבודות המבוצעות על ידי ו/או על ידי מי מטעמי, לרבות קבלנים ו/או קבלני משנה ו/או עובדיהם, עלי לדאוג כי עבודות בחום יבוצעו בהתאם לנוהל המפורט לעיל על ידי ו/או מי מטעמי אחרת ביטוחי לענין אחריותי כלפי צד ג' ובצוע העבודות עלולים לא להיות בתוקף ולא לכסות כל נזק שאני אחראי לו
* מילוי מלא ושלם של נוהל כאמור לעיל מהווה תנאי מהותי לקיום ההסכם.
* הנני מתחייב למלא אחר הוראות נוהל זה, לרבות עדכונים לנוהל, כפי שיעודכנו מפעם לפעם.

**הריני מצהיר כי קראתי את הנוהל הנ"ל ולראיה לנכונות הדברים באתי על החתום.**

\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_

תאריך שם הקבלן חתימה + חותמת